Tusen takk for et svært hyggelig opphold i Maria Theresien Strasse!
Leiligheten har perfekt beliggenhet, og det var god plass til oss seks (to voksne, to barn og to ungdommer). Det er høyt under taket, og de store vinduene slipper inn mye lys. Stor, deilig sofa og gode lenestoler i stuen. To separate toalett og to baderom er praktisk når man er mange. Vi skulle imidlertid gjerne hatt flere knagger til å henge opp håndklær og klær på, og flere hyller eller kommoder å sette fra seg ting på - både på toalett/bad og ellers i leiligheten.
Det var praktisk med resepsjon, og vi fikk god hjelp av de som jobber der, både da vi ankom, og når vi lurte på noe.
Kjøkkenet var litt for dårlig utstyrt med tanke på at opptil åtte personer skal kunne bo i leiligheten. Pluss med vaskemaskin og tørkestativ.
En ting som dessverre trekker ned, er manglende røykvarslere og manglende nødutgang/rømningsvei i tilfelle brann. Leiligheten ligger i femte etasje, og det var ganske ubehagelig å tenke på hva som ville skje, dersom det skulle begynne å brenne og vi ikke kunne gå ut i trappegangen. Dersom leiligheten blir oppgradert med brannvarsler og rømningsvei, kommer vi garantert tilbake neste gang vi skal til Wien!
Tusen takk for oss! :-)